CYPRIPEDIUM. 
165 
difforme, dilatatum. Antherae disjunctae, immobiles, subbivalves. Pollen pulticeo- 
granulosum. Stylus staminibus antheriferis interjectus, brevissimus, recurvus. Stigma 
magnum, subpeltatum, latérale. Capsula modo spermophoris tribus parietalibus di- 
stinctis unilocularis, modo spermophoris in axem protensis et connexis trilocularis. 
Semina scobiformia. Herbae terrestres, rarissime epiphytae, in ulroque orbe fere 
ad circulum arcticum inde ab aequatore obviae, in America boreali aliquanto frequen- 
tiores, caulescentes y. acaules; radicibus fibrosis; foliis coriaceis v. membranaceis; 
floribus solitariis, racemosis v. paniculatis, speciosis. 
OBSERVATIO. 
Quasdam Cypripedii Species, nulla alia re quam ovario triloculari insignes, nomine Selenopedii separavit Reichenbach fil. 
Mihi vero levius illud videtur discrimen; nam tantummodo nititur marginibus phyllorum carpellariurn involutis inter se con¬ 
nexis axem versus magis protensis crassioribus, quo fit ut in Orchideis nonnullis ovarium, medio reverâ uniloculare, in 
extiemitate sua connexione oophororum parietalium triloculare appareat. Una ex illis Speciebus Cypripedii ovario triloculari 
insuper modifîcationem habet partium floralium plane peculiarem, quae in ipso saepe loco natali cernitur et vel propagalione 
durât, ut adeo non forma accidentalis vel monstrositas quaedam, sed peculiare individuum videatur. Haec, quod adperigonii 
fabricam et apparatum staminiferum attinet, ita quodammodo a Cypripedio differt, ut quidam eam botanici genus proprium 
existiment. Est autem Orchidea pulcherrima, quae fere duodecim abhinc annis operâ Yiri acerrimi Van Linden e Cordilleris 
Americae centralis caldariis nostris importata et a Lindley V. Cl. Uropedium Lindenii dicta est. Observationes de hac Or- 
chided in Annales des sciences naturelles , 3 ètne Sérié, tom. XIII edidit Ad. Brogniart Y. III., quibus eximie probatur bota¬ 
nici peritissimi sogacitas, quum rogat, an forte Uropedium monstrositas Cypripedii alicujus, ac maxime Cypripedii caudati 
Linn. esse possit? Mea quidem investigatio me adducit, ut plane ei assentiar, Uropedium Lindl. ex Cypripedio caudato esse 
transformatum, cui omni in parte congruit, nisi quod labellum ejus calceiforme in phyllum phyllis perigonii interioribus fere 
simile mutatum est, quà re cum ad typum perigonii magis regularem, qualis in plerisque stirpium monocotyledonicarum 
reperitur, vergat, simul et apparatus staminiferi efficitur mutatio. Notum est Cypripedium ad typum regularem aliarum fami- 
liarum monocotyledonicarum accedere evolutione constanti staminum eorum, e quibus majus stérile et difforme externi, duo 
fertilia lateralia interni sunt verticilli staminum (cf. Diagramma C, ad calcem praefationis hujus tomi), magis quam reliquas 
Orchideas, in quibus staminum cum materie stylinâ arctius unitorum unum modo verticilli externi, illud scilicet, quod in 
Cypripedio statu sterili invenilur, fertile est (cf. Diagramma A , 1. c.). Ilia autem Orchidea, quae nomine Uropedii militât, 
manifestius reverâ quam Cypripedium ad regularem floris evolutionem vergit, haud adeo perigonio magis regulari, quam 
quod apparatus ejus genitalis uno insuper staminé fertili auctior est. Verum ipso illo apparatu, qualis in Uropedio cernitur, 
certissime probari existimo, hanc Orchideam nonnisi monstrositatem esse habendam. Praeter stamen fertile accessorium evo¬ 
lutione irregulari, quam jam insertio ejus in altero latere faciei anterioris gynostemii indicat, apparatus staminifer Uropedii 
conformatione suâ plane congruit cum Cypripedio caudato, quod inter omnia Cypripedia insignitur staminé sterili hastato, 
cujus lobi baseos expansi obtusi setulis sparsis obsiti sunt. Apparatum genitalium, ut in specimine nomine Uropedii Lindenii 
Lindl. in horto academico Leidensi végétante exploravi, referunt figurae additae, quibus, ut melius explicentur, pauca ad- 
jungam. 1. Apparatus genitalis, a tergo visus, magn. nat. — 2. Idem, ab anteriore facie. — 3. Idem, ab ipso laterevisus, 
cui stamen fertile per metamorphosin labelli accessorium in facie anteriore gynostemii supra basin insertum est, ut reliquae 
figurae magn. auct.; illud autem stamen, sicut diximus, in facie anteriore gynostemii unilatérale, filamentum (/) quoqueejus 
multo longius quam duorum staminum fertilium (a) juxta stamen stérile hastatum (fs). Ad. Brogniart interno illud staminum ver- 
ticillo accenset, qui ita perfecte evolutus foret, staminibus tribus phyllis interioribus perigonii oppositis conformatus. Equidem 
illud addubitare ausim, si quidem in apparatu genitali, quem exploravi, in eodem illo latere, unde stamen illud longius (/) 
accessorium exoritur, sed paulo altius, in margine alterius lobi minoris stigmatis antheram sessilem (ad) statu rudimentario reperi, 
quae potius interno staminum verticillo videtur annumeranda, etiamsi normaliter evoluta magis antice sinum inter duos lobos 
minores stigmatis occupare deberet. Res illustratur fîg. 4, quae apparatum genitalem a facie anteriore ostendit; stamen fer¬ 
tile (/) per metamorphosin labelli accessorium est abruptum et reflexum, quo melius discernantur stigma trilobum et anthera 
rudimentaria (aa). Lobi stigmatis sunt inaequales, phyllis perigonii exterioribus oppositi, convexi, papillosi, superior inferioribus 
duobus multo major, quorum alter staminé fertili abnormaliter evoluto, quod memoravimus, plane occultatur. — 5. Sectio 
horizontalis ovarii. 
Cypripedium, caudatum (Monstrositas). 
Si, en général, l’appareil génital des Orchidées est restreint au développement d’une seule anthère, placée 
du côté opposé au labelle et alternant avec les deux divisions intérieures du périgone (voyez le diagramme 
